ຕອນບ່າຍວັນທີ 11 ມິຖຸນາ 2020, ທ່ານຟ້າມບິ່ງມິງ ຮອງນາຍົກລັດຖະມົນຕີ ລັດຖະມົນຕີກະຊວງການຕ່າງປະເທດຫວຽດນາມ ໄດ້ມີການໂອ້ລົມທາງໂທລະສັບກັບທ່ານ Ignazio Cassis ລັດຖະມົນຕີກະຊວງການຕ່າງປະເທດສະວິດເພື່ອແລກປ່ຽນກ່ຽວກັບບັນດາມາດຕະການເພີ່ມທະວີການຮ່ວມມືສອງຝ່າຍ ແລະ ສົມທົບກັນລະຫວ່າງສອງປະເທດບົນບັນດາເວທີປາໄສຫຼາຍຝ່າຍ.
ທີ່ການໂອ້ລົມທາງໂທລະສັບ, ສອງຝ່າຍໄດ້ຕີລາຄາສູງການພົວພັນເສດຖະກິດ, ການຄ້າສອງຝ່າຍທີ່ມີບັນດາບາດກ້າວພັດທະນາຢ່າງຕັ້ງໜ້າ ແລະ ເຫັນດີເປັນເອກະພາບບັນດາທິດທາງເພີ່ມທະວີການພົວພັນລະຫວ່າງເສດຖະກິດ - ການຄ້າລະຫວ່າງສອງປະເທດໃຫ້ດີກ່ວາອີກ, ໃນນັ້ນມີການຊຸກຍູ້ການລົງນາມສັນຍາ ການຄ້າເສລີ (FTA) ລະຫວ່າງ ຫວຽດນາມ ແລະ ສະຫະສະມາຄົມການຄ້າຂາຍເສລີເອີລົບໂດຍໄວ, ເພື່ອໜູນຊ່ວຍໃຫ້ແກ່ພື້ນຖານເສດຖະກິດສອງຝ່າຍ, ແກ້ໄຂບັນດາຜົນກະທົບຈາກໂລກລະບາດ Covid – 19.
ທ່ານຟ້າມບິ່ງມິງ ແລະ ທ່ານ Ignazio Cassis ໄດ້ເນັ້ນໜັກວ່າ ສອງຝ່າຍແບ່ງປັນທັດສະນະລວມຫຼາຍຢ່າງ ກ່ຽວກັບບັນດາບັນຫາສາກົນໃນນັ້ນມີການຮັບປະກັນສັນຕິພາບ, ສະຖຽນລະພາບ, ຄວາມໝັ້ນຄົງ, ເຄົາລົບກົດໝາຍສາກົນ ກໍ່ຄືປະຕິບັດບັນດາເປົ້າໝາຍພັດທະນາແບບຍືນຍົງຂອງ ສປຊ. ສອງຝ່າຍໄດ້ເຫັນດີເປັນເອກະພາບສືບຕໍ່ເພີ່ມທະວີການສົມທົບກັນຂຸດຄົ້ນບັນດາຄວາມສາມາດບົ່ມຊ້ອນໃນການຮ່ວມມືລະຫວ່າງ ສະວິດ ແລະ ອາຊຽນໃນປີ ຫວຽດນາມດຳລົງຕຳແໜ່ງເປັນປະທານອາຊຽນ 2020 ໃຫ້ດີທີ່ສຸດ.
ບຸນຄົງ